open-index/open-wikipedia-markdown huggingface dataset:
ფირ ჰასანის საფლავი

**ფირ ჰასანის საფლავი** () — სალოცავი, რომელიც ბაქოს ხაზარის რაიონის სოფელ მარდაკიანში მდებარეობს.

საკურთხევლის ძირითადი ნაგებობა კვადრატული ფორმისაა. 2,2 მეტრი სიგრძის ვესტიბიული წინ არის გადაწეული და დაფარულია წვეტიანი სარდაფით. საფლავის შიდა გუმბათი ეყრდნობა იალქნებს, რომელშიც ჩასმულია დაწყვილებული პროექციები, განთავსებული ოთხივე შიდა კუთხეში. საფლავის კონსტრუქცია, როგორც შიგნიდან, ისე გარედან, თლილი ქვით არის მოპირკეთებული.

2007 წელს ჰეიდარ ალიევის ფონდის მხარდაჭერით ტაძარი სრულად აღადგინეს. არქიტექტურულ კომპლექსს ემატება პატარა მეჩეთიც.

## ისტორია 
შესასვლელის ზემოთ მოჩუქურთმებული წარწერის მიხედვით, საფლავი მთვარის კალენდრის 1021 წელს ააგეს, რაც გრიგორიანული კალენდრის მიხედვით 1612-1613 წლებს შეესაბამება. შესასვლელის მარცხნივ არსებული სხვა წარწერა აღნიშნავს, რომ საფლავი ააგო ოსტატმა ნადირ ალიმ.

საფლავის მიმდებარე ტერიტორიაზე დაკრძალულია ღვთისმეტყველი მირზა აბუტურაბ ახუნდზადე. 1924 წელს, მილიონერი და ქველმოქმედი ზეინალაბდინ თაღიევი, მისი ანდერძის შესაბამისად, დაკრძალეს თეოლოგის საფლავის ძირში. 1990 წელს თაგიევის საფლავზე ძეგლი დაიდგა. აქვე განისვენებენ თაღიევის ქალიშვილი სარა და მისი პირველი ქმარი, ადვოკატი ზეინალ სელიმხანოვი, რომელიც სტალინის რეპრესიების დროს დაიღუპა.

## სქოლიო 
კატეგორია:აზერბაიჯანის მავზოლეუმები
სანტისი

**სანტისი** () —  მუნიციპალიტეტი ესპანეთში, შედის კასტილია და ლეონის ავტონომიური გაერთიანების სალამანკის პროვინციის ტიერა-დე-ლედესმის კომარკის შემადგენლობაში.  ფართობი — 27 კმ². მოსახლეობა — 253 კაცი (2020 წ.).

## იხილეთ აგრეთვე
* სალამანკის მუნიციპალიტეტები

## რესურსები ინტერნეტში
* სანტისის მუნიციპალიტეტის ოფიციალური საიტი

## სქოლიო
კატეგორია:სალამანკის მუნიციპალიტეტები
ალამედა-დელ-ვალიე

**ალამედა-დელ-ვალიე** () —  მუნიციპალიტეტი ესპანეთში, შედის მადრიდის ავტონომიური გაერთიანების სიერა-ნორტეს კომარკის შემადგენლობაში.  ფართობი — 25,01 კმ². მოსახლეობა — 200 კაცი (2019 წ.). 

## იხილეთ აგრეთვე
* მადრიდის მუნიციპალიტეტები

## რესურსები ინტერნეტში
* ალამედა-დელ-ვალიეს მუნიციპალიტეტის ოფიციალური საიტი

## სქოლიო
კატეგორია:მადრიდის მუნიციპალიტეტები
The Off-Season

**The Off-Season** — ამერიკელი რეპერი J. Cole-ის მეექვსე სტუდიური ალბომა, გამოსული 2021 წლის 14 მაისს ლეიბლებზე: Dreamville Records, Roc Nation და Interscope Records. ალბომის აღმასრულებელი პროდიუსერები იყვნენ J. Cole, Ibrahim Hamad და T-Minus. ალბომში მონაწილეობენ სტუმარი შემსრულებლები: Morray, 21 Savage, Lil Baby, Bas და 6lack. ეს იყო Cole-ის პირველი ალბომი 2013 წლის Born Sinner-ის შემდეგ, რომელიც სტუმარი შემსრულებლები ჰყავდა.

ალბომს მოჰყვა ერთი სინგლი, "My Life", და პრომო-სინგლები, "The Climb Back" და "Interlude". ალბომის გამოშვებას თან ახლდა 12-წუთიანი მოკლემეტრაჟიანი ფილმი, სახელად: *Applying Pressure: The Off-Season Documentary*.  

The Off-Season-მა კრიტიკოსებისგან მაღალი შეფასებები მიიღო და აშშ-ის Billboard 200-ში პირველ ადგილზე გავიდა. გამოშვების პირველ კვირაში ალბომმა 282,000 ალბომის ეკვივალენტური ერთეული გაყიდა, რითაც Cole-მა მეექვსე ზედიზედ ნომერ-პირველი ალბომი მიიღო. ალბომმა 2021 წლის ყველაზე დიდი სტრიმინგის რეკორდი დაამყარა, 325.5 მილიონზე მეტი სტრიმით. ალბომის ოთხი სიმღერა Billboard Hot 100-ის საუკეთესო 10-ეულში მოხვდა, ხოლო ყველა სიმღერა — საუკეთესო 40-ეულში.  

ალბომი ნომინირებული იყო საუკეთესო რეპ ალბომის კატეგორიაში 64-ე გრემის დაჯილდოებაზე. ასევე, "Pride Is the Devil" ნომინირებული იყო საუკეთესო მელოდიური რეპ შესრულებისთვის, ხოლო "My Life" — საუკეთესო რეპ სიმღერისა და საუკეთესო რეპ შესრულებისთვის.

## რესურსები ინტერნეტში
* discogs-ის გვერდი
*  billboard-ის გამოცემა
* [ https://open.spotify.com/album/4JAvwK4APPArjIsOdGoJXX spotify-ის გვერდი]

კატეგორია:ჰიპ-ჰოპ ალბომები
კატეგორია:ალბომები J. Cole-ის პროდიუსერობით
კატეგორია:ალბომები T-Minus-ის პროდიუსერობით
კატეგორია:2021 წლის ალბომები
კატეგორია:Interscope Records-ის ალბომები
კატეგორია:Roc Nation-ის ალბომები
კატეგორია:Dreamvillie Records-ის ალბომები
Might Delete Later

**Might Delete Later** — ამერიკელი რეპერი J. Cole-ის მეოთხე მიქსტეიპი, გამოსული 2024 წლის 5 აპრილს ლეიბლებზე Dreamville Records და Interscope Records. ეს არის Cole-ის პირველი პროექტი, რომელიც Roc Nation-ის ლეიბლის გარეშე გამოუშვა.

მიქსტეიპში მონაწილეობენ სტუმარი შემსრულებლები: Young Dro, Gucci Mane, Ari Lennox, Cam’ron, Central Cee, Bas, Daylyt და Ab-Soul. პროდიუსირება ძირითადად J. Cole, T-Minus, Charlie Heat და The Alchemist მოახდინა.

მიქსტეიპს მოჰყვა სინგლი "H.Y.B." (Bas-თან და Central Cee-სთან ერთად). Might Delete Later ნომინირებულია საუკეთესო რეპ ალბომის კატეგორიაში 67-ე გრემის დაჯილდოებაზე.

მიქსტეიპის ერთ-ერთი სიმღერა, (*7 Minute Drill*) იყო პასუხი კენდრიკ ლამარის დისსზე, რომელიც Cole-მა შემდგომში სტრიმინგ პლატფორმებიდან წაშალა და 2024 წლის Dreamville Festival-ზე კენდრიკს ბოდიში მოუხადა.

## რესურსები ინტერნეტში
* complex-ის გამოქვეყნება
* spotify-ის გვერდი

კატეგორია:ჰიპ-ჰოპ ალბომები
კატეგორია:ალბომები J. Cole-ის პროდიუსერობით
კატეგორია:2024 წლის ალბომები
კატეგორია:Interscope Records-ის ალბომები
კატეგორია:Dreamvillie Records-ის ალბომები
არანხუესი

**არანხუესი** () — ქალაქი და მუნიციპალიტეტი ესპანეთში, შედის მადრიდის ავტონომიური გაერთიანების ლას-ვეგასის კომარკის შემადგენლობაში.  ფართობი — 201,11 კმ². მოსახლეობა — 59607 კაცი (2019 წ.). 

არანხუესი ესპანეთის სამეფოს ნაწილი გახდა 1560 წელს ფილიპე II-ის მმართველობის პერიოდში. 1752 წლამდე ქალაქში მხოლოდ სამეფო ოჯახის წევრებსა და არისტოკრატებს ჰქონდათ ცხოვრების უფლება.

არანხუესის კულტურული ლანდშაფტი 2001 წელს იუნესკომ მსოფლიო მემკვიდრეობის ძეგლად გამოაცხადა.

## იხილეთ აგრეთვე
* არანხუესის სამეფო სასახლე
* მადრიდის მუნიციპალიტეტები

## რესურსები ინტერნეტში
*:wikivoyage:Aranjuez Wikimedia tourist guide project
*Official homepage of Aranjuez City Council 
* Aranjuez Cultural Landscape UNESCO collection on Google Arts and Culture
*Official Tourist Agency website with comprehensive professional photographs of main attractions 

## სქოლიო
კატეგორია:მადრიდის მუნიციპალიტეტები
კატეგორია:ესპანეთის ქალაქები
მორის მერლო-პონტი

**მორის ჟან ჟაკ მერლო-პონტი** (დ. 14 მარტი, 1908 – გ. 3 მაისი, 1961) — ფრანგი ფენომენოლოგი ფილოსოფოსი, რომელის ნაშრომებზეც ედმუნდ ჰუსერლსა და მარტინ ჰაიდეგერს ძლიერი გავლენა მოეხდინათ. ადამიანის ცხოვრებაში მნიშვნელობის კონსტიტუცია მისი მთავარი ინტერესი იყო და ის წერდა აღქმაზე, ხელოვნებაზე, პოლიტიკაზე, რელიგიაზე, ბიოლოგიაზე, ფსიქოლოგიაზე, ფსიქოანალიზზე, ენაზე, ბუნებასა და ისტორიაზე. ის იყო მემარცხენეთა ჟურნალ *„ახალი დროების“*  მთავარი რედაქტორი, რომელიც მან ჟან-პოლ სარტრთან და სიმონ დე ბოვუართან ერთად, 1945 წელს დააარსა. 

## სქოლიო
კატეგორია:დაბადებული 1908
კატეგორია:გარდაცვლილი 1961
კატეგორია:XX საუკუნის ფრანგი ფილოსოფოსები
კატეგორია:პერ-ლაშეზის სასაფლაოზე დაკრძალულები
კატეგორია:ეგზისტენციალისტები
კატეგორია:ფრანგი სოციალისტები
კატეგორია:ფრანგი ჰუმანისტები
კატეგორია:ფრანგი მამაკაცი არამხატვრული მწერლები
კატეგორია:ონტოლოგები
კატეგორია:ფენომენოლოგები
კატეგორია:ენის ფილოსოფოსები
კატეგორია:გონების ფილოსოფოსები
კატეგორია:ფსიქოლოგიის ფილოსოფოსები
კატეგორია:პარიზის უნივერსიტეტის კურსდამთავრებულები
დანიელ სვაროვსკი

**დანიელ სვაროვსკი** (, დ. 24 ოქტომბერი, 1862, Jiřetín pod Bukovou, ავსტრიის იმპერია  — გ. 23 იანვარი, 1956, ვატენსი, ავსტრია) — ავსტრიელი ინჟინერი, ავსტრიის ბროლის იმპერიის „სვაროვსკის“ დამაარსებელი.

## ბიოგრაფია
დანიელ სვაროვსკი დაიბადა ავსტრია-უნგრეთის იმპერიაში, მთიან სოფელ ჯორჯენტალში, ჩრდილოეთ მთიან ბოჰემიაში, ცნობილი ბოჰემური შუშის სამშობლოში. ის იყო წარუმატებელი მევიოლინე, მაგრამ, კარგი განათლების მქონე, დაინტერესებული იყო ელექტროინჟინერიით და ელექტროტექნიკის დიზაინით. 1883 წელს დანიელ სვაროვსკი ვენის საერთაშორისო ელექტრო გამოფენას ეწვია, სადაც გაეცნო ტომას ელვა ედისონის მიერ გამოგონილ მანქანებს და დაინახა ახალი ტექნოლოგიების შესაძლებლობები მინის ინდუსტრიაში. 1890-იანი წლების დასაწყისში სვაროვსკიმ დაიწყო კრისტალების ავტომატური საჭრელი მანქანის დაპროექტება. 1892 წელს მან მიიღო პატენტი თავის პირველ გამოგონებაზე — მანქანა, რომელიც ამუშავებდა ბროლის ქვებს არნახული სიზუსტით.
200px|მინი|კომპანია Swarovski-ის დამფუძნებლის ძეგლი
ბროლის სპეციალური მასიური დამუშავების აპარატის გამოგონების შემდეგ, 1895 წელს ბოჰემიიდან იგი ტიროლში გადავიდა, სადაც დააარსა ბროლის ნაკეთობების წარმოების ქარხანა სოფელ ვატენსში. კომპანიას, რომელიც დააარსა დანიელ სვაროვსკიმ ბიზნესპარტნიორებთან ერთად პარიზიდან, თავდაპირველად ერქვა „A. Kosmann, Daniel Swarovski & Co». მოგვიანებით, ქარხნის გაფართოების შემდეგ, კომპანიას ეწოდა „Swarovski“.

კომპანიის ფუნქციონირების პირველ წლებში სვაროვსკი დაკავებული იყო კრისტალების ჭრისა და გაპრიალების ტექნოლოგიის გაუმჯობესებით, რათა ის სრულყოფილებამდე მიეყვანა. 1911 წელს, შვილებთან ვილჰელმთან, ფრიდრიხთან და ალფრედთან ერთად, მან შეძლო ეპოვა საწყისი ნარევების საუკეთესო შემადგენლობა მაღალი ხარისხის ბროლის მაღალი გამჭვირვალობითა და ბრწყინვალებით. ეს ტექნოლოგიური შემადგენლობა ჯერ კიდევ კომპანიის საიდუმლოა და დაცულია უმკაცრესად მისი კონფიდენციალურობა.

მიღებული ბროლის პროდუქციის ხარისხი საშუალებას იძლეოდა განხილულიყო, როგორც ძვირფასი ქვებისა და ბრილიანტების ალტერნატივად. წარმოების გახსნის დღიდან კომპანიის დამფუძნებელმა განაცხადა, რომ ბროლის „კრისტალები“ ​​ძვირფას ქვების იმიტაციაა. სვაროვსკის ქარხანაში დამზადებული სამკაულების პირველი ნიმუშები გაიგზავნა პარიზსა და სანქტ-პეტერბურგში, სადაც მათ საზოგადოების აღფრთოვანება და მოდის მიმდევართა სიყვარული მოიპოვა.

დღეს სვაროვსკის კრისტალებით დამზადებული სამკაულები ექსპერტების მიერ განიხილება, როგორც საიუველირო ხელოვნების დამოუკიდებელი სახეობა.

## ინტერნეტ რესურსები
* 
* ALL ABOUT SWAROVSKI  in Crystal Fanatics Club

## სქოლიო
კატეგორია:ავსტრიელი ინჟინრები
კატეგორია:ცნობილი ადამიანები
ბარტ დე ვევერი

**ბარტ დე ვევერი** (დ. 21 დეკემბერი, 1970, მორტსელი, ბელგია) — ბელგიელი პოლიტიკოსი. ბელგიის პრემიერ-მინისტრი 2025 წლის 3 თებერვლიდან. 2004 წლიდან დე ვევერი პარტია ახალი ფლამანდიული ალიანსის (N-VA) ლიდერია. ეს არის პოლიტიკური პარტია, რომელიც მხარს უჭერს ბელგიის კონფედერაციულ სახელმწიფოდ გარდაქმნას. იგი ასევე არის წარმომადგენელთა პალატის წევრი. დე ვევერის პარტიამ გაიმარჯვა 2010 წლის ფედერალურ არჩევნებში, როდესაც ახალი ფლამანდიული ალიანსი გახდა უდიდესი პარტია როგორც ფლანდრიაში, ასევე მთელ ბელგიაში. მან ეს წარმატება კიდევ სამჯერ გაიმეორა მომდევნო არჩევნებში, საბოლოოდ კი 2024 წლის არჩევნების შემდეგ მეფე ფილიპემ მას ახალი მთავრობის ფორმირების დავალება მისცა.

2012 წლის მუნიციპალური არჩევნების შემდეგ, 2013 წლის 1 იანვარს გახდა ანტვერპენის მერი.

## სქოლიო
კატეგორია:დაბადებული 21 დეკემბერი
კატეგორია:დაბადებული 1970
კატეგორია:ანტვერპენის მერები
კატეგორია:ბელგიის პრემიერ-მინისტრები
კატეგორია:ცოცხალი ადამიანები
ედუარდო ფრანკო

**ედუარდო ფრანკო** (დ. 29 აგვისტო, 1994, იუმა, არიზონა, ამერიკა) — ამერიკელი მსახიობი და კომიკოსი. 

## ბიოგრაფია 
ედუარდო ფრანკო დაიბადა 29 აგვისტოს, 1994 წელს,  არიზონას შტატის ქალაქ იუმაში. ის გაიზარდა მუშათა კლასის ოჯახში. ის ცნობილია თავისი როლებით, როგორც არგაილი Netflix-ის სერიალში Stranger Things, ნოეტიკ ნიქსონთან ერთად ის ასევე არის მუსიკალური დუეტის "Dumb Bitches w/ Internet" წევრი.

## კარიერა 
მან პირველად მსახიობობა სატელევიზიო კომედიაში დაიწყო. შეასრულა გევისის როლი Adam Ruins Everything ეპიზოდში რომელიც გავიდა 1 აგვისტოს 2017 წელს. მისი პირველი მთავარი დამსახურება იყო სპენსერ დიაზის როლი 2017 წლის Netflix-ის კომედიის American Vandal(ამერიკელი ვანდალი)-ის პირველ სეზონში. 2019 წელს მან მეორეხარისხოვანი როლი შეასრულა კრიტიკოსების მიერ აღიარებულ კომედიურ ფილმში Booksmart.
ის ასევე გამოჩნდა რამდენიმე ქვეყნის მაშტაბით რეკლამებში, მათ შორის GEICO-ს, Samsung-ისა და TurboTax-ის რეკლამებში. 2020 წელს ფრანკომ ითამაშა მთავარი როლი ენდრიუ ფილმში The Binge. 2022 წელს ფრანკო ცნობილი გახდა არგაილის როლით, როგორც ჯონათან ბაიერსის მეგობარი, Stranger Things-ის მეოთხე სეზონში.

## რესურსები ინტერნეტში
*ედუარდო ფრანკო IMDb
## სქოლიო
კატეგორია:დაბადებული 11 ნოემბერი
კატეგორია:დაბადებული 1995
კატეგორია:ცოცხალი ადამიანები
GNX (ალბომი)

**GNX** — ამერიკელი რეპერი კენდრიკ ლამარის მეექვსე სტუდიური ალბომია, რომელიც მოულოდნელად გამოვიდა 2024 წლის 22 ნოემბერს ლეიბლებზე PGLang და Interscope Records. ალბომის სახელწოდება Buick Regal-ის მოდელიდან მოდის, ის ლამარის დისპუტის შემდეგ გამოვიდა კანადელ მუსიკოს დრეიკთან. GNX არის ლამარის პირველი ალბომი Top Dawg Entertainment-ისა და Aftermath Entertainment-ის დატოვების შემდეგ, თუმცა იგი კვლავ თანამშრომლობს Interscope/Universal-თან .

ალბომში მონაწილეობენ სტუმარი შემსრულებლები: SZA, Dody6, Lefty Gunplay, Wallie the Sensei, Siete7x, Roddy Ricch, AzChike, Hitta J3, YoungThreat და Peysoh. პროდიუსირება ძირითადად Sounwave-მა და Jack Antonoff-მა მოახდინეს, ასევე მონაწილეობდნენ Mustard, Sean Momberger, Kamasi Washington და სხვები. ალბომს სამი სინგლი მოჰყვა: „Squabble Up“, „TV Off“ და „Luther“.

GNX-მა კრიტიკოსების მასობრივი აღიარება მოიპოვა და გამოშვების პირველ კვირაში აშშ-ის Billboard 200-ში პირველ ადგილზე გავიდა, რითაც ლამარმა მეხუთე ნომერ-პირველი ალბომი მიიღო.

## სიმღერების სია
## რესურსები ინტერნეტში
* billboard-ის ჩარტები
* pitchfork-ის სტატია
* spotify-ის გვერდი

კატეგორია:ჰიპ-ჰოპ ალბომები
კატეგორია:კენდრიკ ლამარის ალბომები
კატეგორია:ალბომები Mustard-ის პროდიუსერობით
კატეგორია:2024 წლის ალბომები
კატეგორია:Interscope Records-ის ალბომები
კატეგორია:PGLang-ის ალბომები
კონსტანტინე მორბედაძე

**კონსტანტინე მორბედაძე** (დ. 23 ოქტომბერი, 1957, თბილისი — გ. 2014) — ქართველი არქიტექტორი.

## ბიოგრაფია
1981 წელს დაამთავრა თბილისის სახელმწიფო სამხატვრო აკადემიის არქიტექტურის ფაკულტეტი არქიტექტურის სპეციალობით.

1981-2001 წლებში საქმიანობდა თბილისის საქალაქო საბჭოს აღმასკომის დაქვემდებარებაში მოქმედ სახელმწიფო საპროექტო ინსტიტუტ „თბილქალაქპროექტში“ წამყვან სპეციალისტად. 2001-2003 წლებში იყო თბილისის მერიის დაგეგმარების საქალაქო სამსახურის უფროსის მოადგილის პოზიციაზე. 2003-2014 წლებში მუშაობდა შპს „არქიტექტურა, კონსტრუქციები“-ში როგორც წამყვანი არქიტექტორი და ერთ-ერთი დამფუძნებელი. 2008-2014 წლებში ხელმძღვანელობდა ინდმეწარმე „კონსტანტინე მორბედაძეს“ და ამავე დროს ეწეოდა კერძო სამეწარმეო საქმიანობას ინდმეწარმის სტატუსით. ავტორია 60-მდე პროექტისა. მის განხორციელებულ ნამუშევრებიდან განსაკუთრებით აღსანიშნავია: სიონის საკათედრო ტაძრის მთავარი კენკელი, საცხოვრებელი კომპლექსი იყალთოს მთაზე, საქართველოს არქიტექტორთა კავშირის დასასვენებელი სახლის ინტერიერები გაგრაში, სასტუმრო „ვერე პალასი“, საცხოვრებელი სახლი ქეთევან წამებულის გამზირზე, „ნავთობკორპორაციის“ შენობის რეკონსტრუქცია, აჭარის ავტონომიური რესპუბლიკის მინისტრთა საბჭოს შენობის განახლება, დედა ღვთისმშობლის სახელობის ტაძარი ხვანჭკარაში, საცხოვრებელი სახლი შატბერაშვილის ქუჩაზე, მრავალფუნქციური საცხოვრებელი კომპლექსი ი. ჭავჭავაძის გამზირზე, სასტუმრო კომპლექსი „დიდველი“ ბაკურიანში, საოფისე და საცხოვრებელი კომპლექსი ქეთევან წამებულის გამზირზე, საცურაო აუზი და საცხოვრებელი კომპლექსი კრწანისში და სხვა.  

აქტიურად მონაწილეობდა საერთაშორისო კონფერენციებში, სიმპოზიუმებსა და არქიტექტურულ კონკურსებში. მისმა სადიპლომო ნაშრომმა „მთაწმინდის პლატოს რეკონსტრუქცია და განაშენიანება“ პირველი პრემია დაიმსახურა არქიტექტურული სკოლების საკავშირო დათვალიერებაზე ირკუტსკში. სამების საკათედრო ტაძრის პროექტების კონკურსში მისმა ნამუშევარმა მეორე პრემია მოიპოვა, ხოლო მეცნიერებათა აკადემიის მიმდებარე ტერიტორიის განაშენიანების კონკურსში პირველ ადგილს დაეუფლა. აქტიური მონაწილეობა ჰქონდა იმერეთის რეგიონში მიწისძვრით დაზარალებული საცხოვრებელი სახლებისა და სხვა შენობა-ნაგებობების აღდგენის პროექტირებაში.

## ლიტერატურა
* საქართველოს არქიტექტორთა და მშენებელთა ენციკლოპედია. წიგნი 2 თბ., 2021 გვ. 203-204

კატეგორია:დაბადებული 23 ოქტომბერი
კატეგორია:დაბადებული 1957
კატეგორია:გარდაცვლილი 2014
კატეგორია:ქართველი არქიტექტორები
კოლიადო-მედიანო

**კოლიადო-მედიანო** () —  მუნიციპალიტეტი ესპანეთში, შედის მადრიდის ავტონომიური გაერთიანების კუენკა-დელ-გვადარამის კომარკის შემადგენლობაში.  ფართობი — 22,57 კმ². მოსახლეობა — 6958 კაცი (2019 წ.). 

## იხილეთ აგრეთვე
* მადრიდის მუნიციპალიტეტები

## რესურსები ინტერნეტში
* კოლიადო-მედიანოს მუნიციპალიტეტის ოფიციალური საიტი

## სქოლიო
კატეგორია:მადრიდის მუნიციპალიტეტები
იტალიის კონსტიტუცია

**იტალიის რესპუბლიკის კონსტიტუცია** () ― იტალიის უმაღლესი კანონი. რატიფიცირებულ იქნა 1947 წლის 22 დეკემბერს, საკონსტიტუციო ყრილობაზე. კონსტიტუცია ძალაში შევიდა 1948 წლის 1-ელ იანვარს, *Statuto Albertino-ს* ამოქმედებიდან ზუსტად ერთი საუკუნის შემდეგ. კონსტიტუციის ტექსტი, რომელშიც შესწორებები 16-ჯერ შევიდა,  1947 წლის 27 დეკემბერს, იტალიის რესპუბლიკის ოფიციალურ გაზეთში გამოქვეყნდა. 

საკონსტიტუციო ყრილობა საყოველთაო არჩევნების მეშვეობით 1946 წლის 2 ივნისს აირჩიეს. ამავე დღეს ჩატარდა იტალიაში მონარქიის გაუქმების შესახებ რეფერენდუმი. კრება მთლიანად დაკომპლექტდა ანტიფაშისტური ძალებისგან, რომლებმაც იტალიის განთავისუფლების პერიოდში ნაცისტური და ფაშისტური ძალების დამარცხებაში წვლილი შეიტანეს. არჩევნები ბოლცანოს, გორიცია, ტრიესტის, პოლის, ფიუმესა და ზარის პროვინციების გარდა იტალიის ყველა პროვინციაში ჩატარდა. ისინი იტალიის მთავრობის მიერ ადმინისტრირებულ ტერიტორიებზე არ მდებარეობდა, თუმცა მოკავშირეები აკონტროლებდნენ და ტერიტორიების სტატუსის შესახებ საბოლოო გადაწყვეტილებას ელოდნენ (1947 წლის პარიზის სამშვიდობო მოლაპარაკებების შემდეგ ამ ტერიტორიების დიდი ნაწილი იუგოსლავიამ დაიკავა). 

## სტრუქტურა
იტალიის კონსტიტუცია 139 მუხლისგან შედგება სამ ნაწილადაა დაყოფილი: ფუნდამენტური პრინციპები (Principi Fondamentali, მუხლები 1-12), ნაწილი I: მოქალაქეთა უფლებები და მოვალეობები (Diritti e Doveri dei Cittadini, მუხლები 13-54), რესპუბლიკის ორგანიზება (Ordinamento della Repubblica, მუხლები 55-139); კონსტიტუციის ბოლოში 18 გარდამავალი და საბოლოო დებულებაა (Disposizioni transitorie e finali) მოცემული. 

### ფუნდამენტური პრინციპები (მუხლები 1-12)
კონსტიტუციის მიხედვით, რესპუბლიკა დემოკრატიული სახელმწიფოა, რომლის სუვერენიტეტიც ეკუთვნის ხალხს და გამოიხატება კონსტიტუციური ფორმებითა და კონსტიტუციით დადგენილ ფარგლებში. კონსტიტუციით აღიარებულია ფუნდამენტური პრინციპები: პიროვნების ღირსების, როგორც ინდივიდუალური, ისე სოციალურ ჯგუფებში; კანონის წინაშე თანასწორობა, განურჩევლად სქესის, რასის, ენის, რელიგიის, პოლიტიკური შეხედულების, პირადი და სოციალური მდგომარეობებისა. აღიარებულია შრომის უფლება და მიჩნეული, რომ რესპუბლიკა დაფუძნებულია შრომაზე, რომელიც ინდივიდუალური და სოციალური განვითარების მიღწევის საშუალებადაა აღიარებული. ყოველი მოქალაქე ვალდებულია, საზოგადოების განვითარებაში წვლილი შეიტანოს, ხოლო მთავრობამ თითოეული მოქალაქის თავისუფლება და თანასწორობა უნდა უზრუნვველყოს.

## რესურსები ინტერნეტში
* La Costituzione della Repubblica Italiana Senato della Repubblica 
* The Constitution of the Italian Republic Senate of the Republic 
* Guide to Italian Legal Research and Resources on the Web
* The Members of the Constituent Assembly 
* Archive footage of the Signing of the Constitution 

## სქოლიო
კატეგორია:იტალიის კონსტიტუცია
კატეგორია:იტალიის მთავრობა
კატეგორია:იტალიის სამართალი
კატეგორია:1948 წელი იტალიაში
კატეგორია:1948 წელი სამართალში
კატეგორია:1948 წელი პოლიტიკაში
კატეგორია:1948 წლის დოკუმენტები
უზონი

**უზონი** () — დანგრეული ჩამქრალი ვულკანი რუსეთში, კამჩატკის მხარეში. მოქცეულია კრონოცკის ნაკრძალის ტერიტორიაზე, ტბა კრონოცკოეს სამხრეთით. სიმაღლე 1617 მ. წარმოადგენს თანამედროვე ვულკანიზმის, მინერალ- და მადანწარმოქმნის გამოვლინების უნიკალურ რაიონს, დედამიწაზე ნავთობის ყველაზე ახალგაზრდა გამოსავლის ადგილს.

წარსულში უზონს ჰქონდა კონუსისებური ფორმა, ხოლო სიმაღლეში აღწევდა დაახლოებით 3000 მ-ს. უძლიერესი ამოფრქვევის, დანგრევისა და ჩავარდნის შედეგად ამჟამად წარმოდგენილია ვეებერთელა შუაპლეისტოცენური კალდერით, რომელიც მიეკუთვნება კამჩატკის დიდი კალდერების რიცხვს. 

კალდერა განედური მიმართულებით გადაჭიმულია 12 კმ-ზე, ხოლო მერიდიანულად 9 კმ-მდე. ფართობი დაახლოებით 100 კმ². ფსკერი შედარებით ბრტყელია და მდებარეობს 650 მ-ის დონეზე. უზონის კალდერის ბორტის უმაღლესი წერტილია პიკი ბარანი. კალდერა წარმოიქმნა დაახლოებით 40 ათ. წლის წინ უზონის უძლიერესი ამოფრქვევების შედეგად. კალდერის აღმოსავლეთ ნაწილში განლაგებულია კამჩატკის ერთ-ერთი უდიდესი ჰიდროთერმული აფეთქების ძაბრი, რომელიც დაკავებულია ტბა დალნით. დასავლეთი ნაწილი დაჭაობებულია და ტბებითაა წარმოდგენილი, რომელთა შორის უდიდესია ცენტრალნოე. 

1854 წელს გეოლოგმა კარლ დიტმარმა აღმოაჩინა უზონის მინერალური წყაროები. 2008 წელს დაფიქსირდა ახალი გეიზერის — მუტნის ფორმირება. უზონის კალდერა გეიზერების ხეობასთან ერთად წარმოქმნის უზონ-გეიზერნაიას ვულკანურ-ტექტონიკურ დეპრესიას.

## სქოლიო
კატეგორია:რუსეთის ვულკანები
სოლომონ ფურცელაძე

**სოლომონ ფურცელაძე** (დ. 6 მაისი, 1890, მერეთი — გ. 20 სექტემბერი, 1956) — ქართველი პედაგოგი.

## ბიოგრაფია 
დაამთავრა მოსკოვის უნივერსიტეტის სიტყვიერების განყოფილება 1914 წელს.

მუშაობდა თბილისის ქართული, აგრეთვე VI და VII გიმნაზიების სიტყვიერების მასწავლებლად. 1933 წელს მუშაობა დაიწყო თბილისის სახელმწიფო უნივერსიტეტის რუსული ფილოლოგიის კათედრაზე. 1939-1950 წლებში ხელმძღვანელობდა ი. გოგებაშვილის სახელობის პედაგოგიურ მეცნიერებათა ინსტიტუტის რუსული ენისა და ლიტერატურის მეთოდიკების სექტორს. შეადგინა რუსული ენის ორიგინალირი სახელმძღვანელოები ქართული სკოლისათვის. 

## ლიტერატურა 
## რესურსები ინტერნეტში 
კატეგორია:დაბადებული 6 მაისი
კატეგორია:დაბადებული 1890
კატეგორია:გარდაცვლილი 20 სექტემბერი
კატეგორია:გარდაცვლილი 1956
კატეგორია:ქართველი პედაგოგები
პოლიტიკური რეპრესიების მსხვერპლთა მუზეუმი (ბაქო)

**პოლიტიკური რეპრესიების მსხვერპლთა მუზეუმი ბაქოში** () იმ შენობაშია განთავსებული, საიდანაც საბჭოთა პერიოდში რეპრესიული აპარატი იმართებოდა. აქ ჯერ საგანგებო კომისია, შემდეგ კი შინაგან საქმეთა სახალხო კომისარიატი და სახელმწიფო უშიშროების კომიტეტი ფუნქციონირებდა.

მუზეუმი 2019 წლის 24 მაისს, აზერბაიჯანის სასაზღვრო სამსახურის 100 წლის იუბილესთან დაკავშირებით გაიხსნა.

მუზეუმის ექსპოზიცია მოგვითხრობს 1920-1950-იანი წლების ტრაგიკულ მოვლენებზე, როდესაც 400,000-ზე მეტი აზერბაიჯანელი  რეპრესიების მსხვერპლი გახდა. მათ შორის იყვნენ მწერლები, მეცნიერები, საზოგადო მოღვაწეები და უბრალო მოქალაქეები.

განსაკუთრებით შთამბეჭდავია მუზეუმის ინტერაქტიული ნაწილი, სადაც რეკონსტრუირებულია საკნები და დაკითხვის ოთახები. ვიზიტორებს შეუძლიათ იხილონ აუთენტური დოკუმენტები, ფოტოები და პირადი ნივთები, რომლებიც მოპოვებულია სხვადასხვა არქივიდან, მათ შორის რუსეთიდან და ყაზახეთიდან.

მუზეუმში შექმნილი ხელოვნების ნიმუშები - კომპოზიციები „რეპრესიის უფსკრული“ და „იმედის შუქი“ - სიმბოლურად იმ პერიოდის ტრაგიზმსა და ადამიანების გამძლეობას გამოხატავენ.

ეს დაწესებულება არა მხოლოდ ისტორიული მეხსიერების შენახვას ემსახურება, არამედ გვახსენებს თავისუფლების ფასსა და მისი ღირებულებების მნიშვნელობას.

პროექტი რეალიზებულია აზერბაიჯანის კულტურის სამინისტროსა და აზერბაიჯანის ისტორიის ინსტიტუტის მხარდაჭერით. მუზეუმი არა მხოლოდ მემორიალი, არამედ სამეცნიერო-საგანმანათლებლო ცენტრია.

## რესურსები ინტერნეტში 
* Dövlət Sərhəd Xidməti 
* Dövlət Sərhəd Xidmətinin inzibati binasında “Siyasi repressiya qurbanları muzeyi” açılıb
* Azərbaycanda Siyasi Repressiya Qurbanları Muzeyi açılıb
* В Баку состоялось открытие Музея жертв политических репрессий

კატეგორია:აზერბაიჯანის მუზეუმები
კატეგორია:ბაქოს მუზეუმები
კატეგორია:2019 წელს დაარსებული მუზეუმები
კატეგორია:მუზეუმები ანბანის მიხედვით
მირზა აბუ თურაბ ახუნდზადე

**მირზა აბუ თურაბ ახუნდზადე** (; დ.1817, ამირჯანი –  გ. 1910, ამირჯანი, ბაქო) — მეცნიერი და რელიგიური მოღვაწე, რომელმაც მნიშვნელოვანი როლი ითამაშა კავკასიის ინტელექტუალურ და კულტურულ ცხოვრებაში. განსაკუთრებული ყურადღება მას თბილისის განათლებისა და საზოგადოებრივ ცხოვრებაში მონაწილეობის გამო ექცევა.

## ბიოგრაფია 
ახუნდზადემ ადრეული განათლება ბაქოში, მირზა ჰასიბ ქუდსის მედრესეში მიიღო, ხოლო შემდგომში მედინასა და ბაღდადში სწავლობდა. მრავალენოვანი განათლება – არაბული, სპარსული, თურქული და რუსული – მას საშუალებას აძლევდა, აქტიური ინტელექტუალური დისკუსიების მონაწილე ყოფილიყო.

ის იყო ღია მსოფლმხედველობის მქონე თეოლოგი, რომელიც ეწინააღმდეგებოდა ცრურწმენებს, რელიგიურ ფანატიზმს, დასჯის მკაცრ ფორმებს, მათ შორის თავის მოკვეთასა და ჯაჭვების გამოყენებას. სწორედ ამ შეხედულებების გამო ხშირად იდევნებოდა.

1845-1846 წლებში მირზა აბუ თურაბი ორჯერ იმყოფებოდა ტიფლისში. ეს პერიოდი მისი ცხოვრების ერთ-ერთი მნიშვნელოვანი ეტაპი გახდა. ამიერკავკასიის შეიხ-ულ-ისლამმა მუჰამედალი ჰუსეინზადემ მას სასულიერო თანამდებობა შესთავაზეს, მაგრამ მან ეს წინადადება არ მიიღო.

ტიფლისში ყოფნისას ახუნდზადე ჩართული იყო ინტელექტუალურ და საზოგადოებრივ დისკუსიებში, რაც მისთვის მნიშვნელოვანი პლატფორმა აღმოჩნდა თანამედროვე განათლებისა და რელიგიური რეფორმების შესახებ აზრების გასავრცელებლად. იგი მჭიდროდ იყო დაკავშირებული იმდროინდელი ქართველი, აზერბაიჯანელი და სომეხი ინტელექტუალების წრეებთან. 1907 წელს მისი სტატია „რა მეცნიერებები გვჭირდება?“ ტიფლისში გამოიცა, რამაც დიდი დებატები გამოიწვია, განსაკუთრებით სასულიერო და საგანმანათლებლო წრეებში.

ახუნდზადე დიდი ყურადღებას უთმობდა განათლებას, განსაკუთრებით კი ქალთა განათლების საკითხს. 1901 წელს მან თავისი ქალიშვილი სასწავლებლად გაგზავნა ჰაჯი ზეინალაბდინ თაღიევის ახლად გახსნილ გოგონათა სკოლაში. გარდა ამისა, მისი ინიციატივით, სოფელ ამირჯანში პირველად გაიხსნა გოგონათა მედრესე, რაც იმდროინდელი კონტექსტისთვის საკმაოდ პროგრესული ნაბიჯი იყო.

## სქოლიო 
კატეგორია:დაბადებული 1817
კატეგორია:გარდაცვლილი 1910
კატეგორია:აზერბაიჯანელი მეცნიერები
ბადრი ყვავილაშვილი

მინი|ბადრი ყვავილაშვილი ერთ-ერთ გაზეთში.
**ბადრი ყვავილაშვილი** (დ. 24 ნოემბერი, 1974 - გ. 14 იანვარი, 2021) - ქართველი სპორტსმენი, ძიუდოისტი და სამბისტი, ორგზის ევროპის და მსოფლიო ჩემპიონი სამბოში, მოპოვებული აქვს მრავალი მედალი და ჯილდო. ყოველწლიურად ტარდება ბადრი ყვავილაშვილის სახელობის ტურნირი ძიუდოში.

## ბიოგრაფია 
ბადრი ტარიელის ძე ყვავილაშვილი დაიბადა ქალაქ რუსთავში, 1974 წლის 24 ნოემბერს, ბავშვობიდანვე აქტიურად მონაწილეობდა სპორტულ აქტივობებში, ყმაწვილობისას არის - ,,ბავშვთა ტურნირი ძიუდოში" გამარჯვებული. ახალგაზრდული ტურნირების გამარჯვებული, ახალგაზრდათა შორის ევროპის ორგზის ჩემპიონი სამბოში, მსოფლიო ჩემპიონი სამბოში. ავტოავარიის შედეგად, დაიზიანა ხერხემალი და გავლა ვეღარ შეძლო, რის გამოც ჩამოსცილდა სპორტულ საქმიანობას, ტარდებოდა და ტარდება მისი სახელობის ტურნირები ბავშვებსა და ახალგაზრდებში. 2021 წლის 14 იანვარს თირკლმის უკმარისობის შედეგად გარდაიცვალა. დაკრძალულია რუსთავში.

ქალაქ რუსთავიში არსებობს ბადრი ყვავილაშვილის მემორიალური დაფა.
პოლიტიკური რისკი

მინი
**პოლიტიკური რისკი** — პოლიტიკური პრობლემის ნებისმიერი დონის (დაწყებული მთელი საზოგადოების რევოლუციური გარდაქმნიდან, ცალკეული ამომრჩევლის ხმით დასრულებული) გარდაუვალ კომპონენტად მოყვება ფაქტორი, რომელიც დაკავშირებულია პოლიტიკური მოქმედების ამა თუ იმ მიმართულებით გათვლასთან. 

სარისკო გადაწყვეტილებები მიღება ხდება გაურკვეველ სიტუაციებში და მათ ახასიათებთ ობიექტური პირობების და სუბიექტური მოქმედების განსაკუთრებული ურთიერთობების კომბინაცია. ასეთი გადაწყვეტილების წარმატება დამოკიდებულია არა მხოლოდ წინასწარ გათვლაზე, არამედ მტკიცე ნებასა და მოვლენების განვითარებას არჩეული ალტერნატიული გზით წარმართვის უნარზე.

## რესურსები ინტერნეტში
*განვითარებულ ეკონომიკაში პოლიტიკური რისკის გადახედვა

კატეგორია:ფინანსური ეკონომიკა
კატეგორია:რისკის მართვა
რიტუალიზმი

**რიტუალიზმი**-
*შეგუების ტიპი, როდესაც ინსტიტუციური ნორმების გამძაფრებული, უპირობო დაცვა ხდება კულტურაში არსებული მიზნების გათვალისწინების გარეშე. ასეთი მოდელი შეგვიძლია ვნახოთ, მაგალითად, ორგანიზაციის წევრის ქცევაში, რომელიც ზედმიწევნით იცავს წესებს, თითქოს  ეს ერთადერთი პირობაა ორგანიზაციის არსებობისა და მისი უსაფრთხოების შენარჩუნებისთვის.
მინი
 
იგივე შეიძლება ითქვას მოხელეზე, რომელიც, შიშით რომ შესაძლოა დაითხოვონ ან მდგომარეობა გაუარესდეს, თავის შრომის ეფექტიანობას ამყარებს განსაზღვრულ დონეზე – არც ზრდას და არც შემცირებას აძლევს. ინდივიდი ამ შემთხვევაში უარს ამბობს ძირითად კულტურულ მიზნებზე და განირჩევა რუტინულ წესრიგთან უსაზღვრო ერთგულებით.*

## რესურსები ინტერნეტში
*ჯონ 1

კატეგორია:რიტუალი
ნავას-დელ-რეი

**ნავას-დელ-რეი** () — ქალაქი და მუნიციპალიტეტი ესპანეთში, შედის მადრიდის ავტონომიური გაერთიანების სიერა-ოესტე-დე-მადრიდის კომარკის შემადგენლობაში.  ფართობი — 50,78 კმ². მოსახლეობა — 2918 კაცი (2019 წ.). 

## იხილეთ აგრეთვე
* მადრიდის მუნიციპალიტეტები

## რესურსები ინტერნეტში
* ნავას-დელ-რეის მუნიციპალიტეტის ოფიციალური საიტი

## სქოლიო
კატეგორია:მადრიდის მუნიციპალიტეტები
აზერბაიჯანის სამოქალაქო ავიაციის მუზეუმი

**აზერბაიჯანის სამოქალაქო ავიაციის მუზეუმი** () — საავიაციო ეროვნული აკადემიის ტერიტორიაზე მდებარე მუზეუმი, რომელიც 2005 წელს გაიხსნა და მას შემდეგ მნიშვნელოვან საგანმანათლებლო კერად იქცა.

მუზეუმის კომპლექსი მრავალფეროვანი სივრცეებისგან შედგება. აქ არის როგორც თანამედროვე სასწავლო ლაბორატორიები და პილოტების საწვრთნელი ცენტრი, ასევე ისტორიული ექსპოზიციები და ჰეიდარ ალიევის სახელობის დარბაზი. განსაკუთრებით აღსანიშნავია მდიდარი ბიბლიოთეკა, რომელიც ავიაციის სფეროს უნიკალურ ლიტერატურას აერთიანებს.

მუზეუმის კოლექციაში დაცულია 10,000-ზე მეტი ექსპონატი - ისტორიული დოკუმენტები, ფოტოები, ხელნაწერები, მხატვრული ნიმუშები და პირადი ნივთები. განსაკუთრებით ფასეულია ლეგენდარული პილოტების ოჯახების მიერ გადმოცემული მემორიალური ნივთები.

საგამოფენო სივრცე, რომელიც 2008 წლიდან ფუნქციონირებს, რეგულარულად მასპინძლობს თემატურ გამოფენებს. აქ იმართება ექსპოზიციები მეორე მსოფლიო ომის გმირი მფრინავების, ყარაბაღის კონფლიქტში მონაწილე პილოტებისა და სხვა მნიშვნელოვანი ისტორიული მოვლენების შესახებ.

მუზეუმის მაღალი სტანდარტებისა და მნიშვნელოვანი წვლილის აღიარებად იქცა 2016 წელს სამოქალაქო ავიაციის სახელმწიფოთაშორისი კომიტეტის საპატიო დიპლომის მიღება.

დაწესებულება მჭიდროდ თანამშრომლობს სხვადასხვა სამეცნიერო და კულტურულ ინსტიტუციებთან, მათ შორის მეცნიერებათა აკადემიასთან, ეროვნულ არქივთან და ბიბლიოთეკებთან, რაც მის კოლექციას მუდმივად ახალი მასალებით ამდიდრებს.

## რესურსები ინტერნეტში 
* https://naa.az/  - ოფიციალურ ვებ-გვერდი

## სქოლიო 
კატეგორია:აზერბაიჯანის მუზეუმები
კატეგორია:ბაქოს მუზეუმები
კატეგორია:2005 წელს დაარსებული მუზეუმები
კატეგორია:მუზეუმები ანბანის მიხედვით
ვლადიმერ ლურსმანაშვილი

**ვლადიმერ ლურსმანაშვილი** (დ. 13 დეკემბერი, 1909, ჩხერი — გ. 16 ივნისი, 1987) — ქართველი სამხედრო პირი.

## ბიოგრაფია 
1941 წელს მობილიზაციით გაიწვიეს წითელი არმიის რიგებში. იყო დივიზიის 802-ე მსროლელი პოლკის 1-ბატალიონის მეთაურის მოადგილე პოლიტნაწილში.  1942 წლის 30 ოქტომბერს ერთ-ერთი დასახლებული პუნქტისათვის ბრძოლაში წინ წაუძღვა იერიშზე გადასულ ასეულს და ხელჩართულ ბრძოლაში დაამარცხა მტრის 24 ჯარისკაცი და ოფიცერი (სულ გაანადგურა 50-ზე მეტი ფაშისტი ჯარისკაცი), რისთვისაც მიენიჭა საბჭოთა კავშირის გმირის წოდება. 1964 წლიდან იყო პოლკოვნიკი.

## ჯილდოები 
*1942 - საბჭოთა კავშირის გმირი
*წითელი ვარსკვლავის ორდენი (2 ორდენი)
*ლენინის ორდენი

## ლიტერატურა 
*

## რესურსები ინტერნეტში 
კატეგორია:დაბადებული 13 დეკემბერი
კატეგორია:დაბადებული 1909
კატეგორია:გარდაცვლილი 16 ივნისი
კატეგორია:გარდაცვლილი 1987
კატეგორია:ხარაგაულში დაბადებულები
კატეგორია:ქართველი სამხედრო მოღვაწეები
მიქსტეიპი

**მიქსტეიპი** — თანამედროვე მუსიკალურ ინდუსტრიაში გაგებული, როგორც მუსიკალური პროექტი, რომელიც ალბომებთან ან EP-ებთან შედარებით ნაკლებად შეზღუდულ და თავისუფალ ფორმატს წარმოადგენს. მიქსტეიპები ხშირად აღიქმება, როგორც უფრო „დაუდევრი“ პროექტები, რომლებიც მუსიკოსებს შემოქმედებითი თავისუფლებისა და კომერციული წნეხისგან თავის დაღწევის საშუალებას აძლევს. ტერმინის პოპულარობა მნიშვნელოვნად გაიზარდა ბოლო წლებში, რაც დაკავშირებულია ცნობილი მუსიკოსების მიერ თავიანთი ნამუშევრების ამ ფორმატში გამოშვებით.  

ისტორიულად, მიქსტეიპები განისაზღვრებოდა, როგორც სახლში შექმნილი მუსიკალური კომპილაციები კასეტებზე, CD-ებზე ან დიგიტალურ პლეილისტებზე, რაც განსაკუთრებით მნიშვნელოვანი იყო ჰიპ-ჰოპ კულტურაში. ისინი ხშირად ახალგაზრდა მუსიკოსებისთვის პლატფორმას წარმოადგენდნენ.  

დღესდღეობით, ხშირად მიქსტეიპი მარკეტინგის ინსტრუმენტია, ალბომის-მზგავსი პროექტებისთვის. როგორც ინგლისური ლექსიკონი (dictionary.com) აღნიშნავს, „ალბომსა და მიქსტეიპს შორის ხაზი ბუნდოვანდება“, ხოლო სტრიმინგის ლატფორმები ამ გადაწყვეტილებას თავად მუსიკოსებს უტოვებენ.

## იხილეთ აგრეთვე 
* ალბომის გარეკანი
* CD
* EP
* ალბომის ანოტაცია
* :კატეგორია:ალბომები
* გრამფირფიტა
* სინგლი
* მუსიკალური ალბომი

## რესურსები ინტერნეტში
* განსხავება მიქსტეიპებას და ალბომებს შორის
* პოპულარული მიქსტეიპები
* billboard-ის გამოქვეყნება

კატეგორია:მუსიკა
ნიკოლოზ ჩაჩიკაშვილი

**ნიკოლოზ ჩაჩიკაშვილი** (გ. 1810) — ქართველი მწიგნობარი. 

## ბიოგრაფია
მოღვაწეობდა XVIII -XIX საუკუნეში. გადაწერილი აქვს უმეტესად სასულიერო შინაარსის წიგნები: კურთხევანი, 1758 წლისა (ხელნაწერთა ინსტიტუტი, A- 1465),  თვეთა მეტყველება 1802 წლისა (A-1321); კურთხევანი 1760 წლისა (A-465); აგრეთვე საერო შინაარსის წიგნები: მსოფლიო ისტორია 1769 წლისა (A-657), წიგნი ისტორია-ზნეობრივი არაკების კრებული, 1793 წლისა (A-1168). 1774-1779 წლებში შეადგინა და თავისი ხელით გადაწერა სადევგმირო და სამიჯნურო თხზულებების (შაჰნამე, ბაამიანი, ყარამანიანი, ბარამიანი, ბარამგურიანი, ჩარდარვიშიანი, თამარიანი და სხვ.) დიდი კრებული (A-858, 860, 999) წერდა მხედრულად და ნუსხურად. იმ დროისათვის ცნობილი გადამწერები იყვნენ მისი ვაჟებიც: კორნილიე ანუ კორნილიოსი და თომა. 

იყო კათოლიკე, რის გამოც დევნიდნენ.

## ლიტერატურა
*

## რესურსები ინტერნეტში
კატეგორია:ქართველი მწიგნობრები
კატეგორია:გარდაცვლილი 1810
კატეგორია:პიროვნებები გაურკვეველი დაბადების თარიღით
კატეგორია:ქართველი კათოლიკეები
გაბრიელ ასლანიშვილი

**გაბრიელ ასლანიშვილი**, (1860, ქუთაისი; — 1931) — ქართველი საეკლესიო მოღვაწე, კათოლიკე მღვდელი.

## ბიოგრაფია
პირველდაწყებითი განათლება მიიღო შინ, სწავლობდა კონსტანტინოპოლში, მონტობანში. მიიღო სასულიერო განათლება. ფლობდა ფრანგულ, რუსულ და სხვა ენებს. 1890 წელს მღვდლად ეკურთხა სარატოვში. მსახურობდა მოზდოკში, ქუთაისში, გორსა და როსტოვში. ყველგან ცდილობდა თავისი სამსახური ხალხის სასიკეთო მოღვაწეობით აღენიშნა და ქართველთა განათლება-განვითარებას ყველა ღონისძიებით უწყობდა ხელს. ქუთაისის სამრევლო სკოლის პროგრამა ისე შეცვალა, რომ სკოლის მოწაფეები პირდაპირ ქუთაისის კლასიკურ გიმნაზიაში ახერხებდნენ შესვლას. გიმნაზიაში რამდენიმე სტიპენდია დააარსა ქუთაისის კათოლიკე მრევლს შორის შეგროვილი ფულით, გორში სამსახურის დროს ეკლესიას შენობები მოუმატა, მამულების საქმე მოაწესრიგა, უმამულო გლეხები უდიდან გორში - საბატონო და საეკლესიო მამულებზე დაასახლა და ერთის მხრივ გორის მრევლი გაზარდა და მეორეს მხრივ გაჭირვებულ ხალხს დაეხმარა. ამისთვის საჭირო ფული თვითონ მოკრიბა და გლეხებს გადასცა. დონ გაბრიელ ასლანიშვილი  ქართველ კათოლიკეთა შესახებ „ცნობის ფურცელში“ წერდა წერილებს. ფრანგულიდან თარგმნა საყმაწვილო კომედიები - „შალვა ანუ მტკიცე პირობა“ (ტფ.,1904), შეადგინა „ახალი ქართული ლოცვის წიგნი“ და სხვ. 

## ლიტერატურა
*ქართველ მოღვაწეთა ლექსიკონი:1801-1952: ტ. I - თბ., 2018. - გვ. 218
*

## რესურსები ინტერნეტში
*დონ გაბრიელ ასლანიშვილის გახსენება – 25 ოქტომბერი

კატეგორია:დაბადებული 1860
კატეგორია:სიკვდილით დასჯილი ქართველები
კატეგორია:გარდაცვლილი 1931
კატეგორია:საბჭოთა კავშირის რეპრესიების მსხვერპლნი საქართველოში
კატეგორია:ქუთაისში დაბადებულები
კატეგორია:ქართველი საეკლესიო მოღვაწეები
კატეგორია:ქართველი კათოლიკეები
კატეგორია:რომის კათოლიკური ეკლესიის რელიგიური მოღვაწეები
მიხეილ ბეთანელი

**მიხეილ ბეთანელი** (დ. 1849, ახალციხე — გ. 1906) — ქართველი მეწარმე. 

## ბიოგრაფია
მისი გვარი წარმოშობით ბეთანიიდან იყო, მაგრამ XVIII საუკუნიდან ახალციხეში ცხოვრობდნენ.დაამთავრა ქუთაისის კლასიკური გიმნაზია. სწავლობდა სანქტ-პეტერბურგის სამხედრო-სამედიცინო აკადემიაში, საიდანაც რევოლუციურ მოძრაობაში მონაწილეობის გამო გარიცხეს. ცხოვრობდა და მუშაობდა ამერიკის შეერთებულ შტატებში. დაინტერესებული იყო ტექნიკური აღმოჩენებითა და სოფლის მეურნეობის მექანიზაციით, დაამთავრა სამთო ინსტიტუტი, ისწავლა ინგლისური, ფრანგული, და გერმანული ენები. კარგად იცოდა რუსული, თურქული, სომხური და ბერძნული ენები. ამერიკაში დაუახლოვდა თომას ედისონს. 1869 წელს, სანქტ-პეტერბურგში მიხეილ ბეთანელმა საკუთარი ხარჯით გამოსცა ილია ჭავჭავაძის „კაცია-ადამიანი?!"

რუსეთ-ოსმალეთის ომის შემდეგ, 1879 წელს, თბილისიდან სტამბოლის გავლით ამერიკაში წაიყვანა ქართველ მეზურნეთა და მომღერალთა გუნდი. საქართველოში დაბრუნების შემდეგ, 1878-1888 წლებში მიხეილ ბეთანელმა ბათუმში სანავსადგურო კანტორა დააფუძნა და, როგორც ევროპულ-აღმოსავლურ ენათა მცოდნე, თარჯიმნად მუშობდა. მშობლიურ მხარეში აღმოაჩინა ქისათიბის დიატომიტის საბადო და მისი დამუშავება დაიწყო. ამიერკავკასიაში - ყარსში, ახალციხეში, არდაგანსა და სხვ. აღმოაჩინა მარმარილოს ონიქსი, აზბესტი, თითბერი; ჭოროხის ხეობაში - სპილენძის მადნები; ტყვარჩელის ქვანახშირის ერთ-ერთი პირველი აღმომჩენიც მიხეილ ბეთანელი იყო. გადაიღო ჭრელი ინფუზორი ქვების კოლექციის სურათებიდაინტერესებული იყო გეოლოგიით, მადნეულს ანალიზებისათვის ევროპაში აგზავნიდა, ოცნებობდა ქისტაბიდან ახალციხემდე საჰაერო რკინიგზა აეგო. ფლორიდაში ყოფნისას, მიხეილ ბეთანელმა ადგილობრივი სუბტროპიკული მცენარეულობა - მანდარინი, ანანასი, პალმები და სხვა ციტრუსოვანი მცენარეები შეისწავლა და პირველად ბათუმთან, ე. წ. გოროდოკში საგანგებო ბაღი გააშენა, ბაღს „როკვეი“ ერქვა. მიხეილ ბეთანელს ახლო ურთიერთობა ჰქონდა ცნობილ ქართველ მოღვაწეებთან (ილია ჭავჭავაძე, აკაკი წერეთელი, ივანე მაჩაბელი, კირილე ლორთქიფანიძე, ნიკო ნიკოლაძე, ზაქარია ჭიჭინაძე, ანტონ ფურცელაძე და სხვ.). მეუღლესთან - მარიამ აზნაურიშვილთან ერთად ბათუმში დააარსა ქართველთა შორის წერა-კითხვის გამავრცელებელი საზოგადოება, მონაწილეობა მიიღო პირველი ქართული სკოლის გახსნაში, რომელიც შოთა რუსთაველის სახელობის სკოლის სახელით არის ცნობილი. 

დაკრძალულია ახალციხის ძველი ეკლესიის გალავანში.

## ნაშრომები
* "Эксплуатация о Кавказской белой инфузорной земле (Кизельгурб), 1896)
*"О Кавказском мраморном Ониксе", !901

## ლიტერატურა
* ქართველ მოღვაწეთა ლექსიკონი:1801-1952: ტ.I/იოსებ იმედაშვილი -თბ.,2018.-გვ.34
*

## რესურსები ინტერნეტში
კატეგორია:ახალციხეში დაბადებულები
კატეგორია:დაბადებული 1849
კატეგორია:გარდაცვლილი 1906
კატეგორია:ქართველი კათოლიკეები
კატეგორია:ქართველი მეწარმეები
კატეგორია:ქართველთა შორის წერა-კითხვის გამავრცელებელი საზოგადოების წევრები
Doechii

'''ჯაილა ჯი'მია ჰიკმონი''' (ინგლ. Jaylah Ji'mya Hickmon ასევე ცნობილია როგორც „დოუჩი“, ინგლ. Doechii; (დ. 14 აგვისტო, 1998, ტამპა, ფლორიდა, აშშ)) — ამერიკელი რეპერი და მომღერალი. ცნობილი გახდა 2021 წელს TikTok-ზე პოპულარული სიმღერით „Yucky Blucky Fruitcake“. 2022 წელს შეუერთად ლეიბლებს: Top Dawg Entertainment (TDE) და Capitol Records, რომლებმაც გამოუშვეს მისი პირველი EP (*She / Her / Black Bitch*).

2023 წელს მისმა სინგლმა „*What It Is (Block Boy)*“ (კოდაკ ბლეკთან) მიაღწია Billboard Hot 100-ში და ამერიკის ხმისჩამწერი კომპანიების ასოციაციამ (RIAA) პლატინის სტატუსით დააჯილდოვა.

2024 წელს გამოუშვა მისი მესამე მიქსტეიპი (*Alligator Bites Never Heal*), რომელმაც კრიტიკოსების დადებითი შეფასებები მიიღო და 67-ე გრემის დაჯილდოებაზე მოიპოვა „საუკეთესო რეპ ალბომის“ ჯილდო. ამით დოუჩი ისტორიაში მესამე ქალი გახდა, რომელმაც ეს კატეგორია მოიგო. მიქსტეიპიდან გამოშვებულმა სინგლმა „Denial Is a River“ მიაღწია Billboard Hot 100-ში.

## დისკოგრაფია
**მიქსტეიპები**
* *Coven Music Session, Vol. 1* (2019)
* ''Oh the Places You'll Go* (2020)
* *Alligator Bites Never Heal* (2024)

**EP-ები**
* *Bra-Less* (2021)
* *She / Her / Black Bitch'' (2022)

## რესურსები ინტერნეტში
* TDE-ში გაწევრიანება
* გრემის დაჯილდოვება
* ინტერვიუ nulon-თან
* spotify-ის გვერდი

## სქოლიო
კატეგორია:დაბადებული 14 აგვისტო
კატეგორია:დაბადებული 1998
კატეგორია:აშშ-ში დაბადებულები
კატეგორია:ამერიკელი მუსიკოსები
კატეგორია:ამერიკელი რეპერები
კატეგორია:გრემის ჯილდოს მფლობელები
კატეგორია:ცოცხალი ადამიანები
აკადემიზმი

**აკადემიზმი** (ხელოვნებაში)—აკადემიური,ანუ ძველი სტილის და ტრადიციების დამცველი მხატვრული მიმართულება (უმთავრესად XVII—XIX საუკუნეების ხელოვნებაში). ის გულისხმობს კლასიკური,ანუ ანტიკური ბერძნული და რომაული ნიმუშების მიბაძვას. აკადემიზმის მიმდინარეობა პროგრესულ-ნოვატორულ მიმდინარეობებს ყოველთვის ებრძოდა ხელოვნების ისტორიის მანძილზე. შესაბამისად,სამხატვრო სკოლებში მოსწავლეებს სწორედ ამ სტილით ასწავლიდნენ ხატვას. მოცემული მიდგომის გასაპროტესტებლად შეიქმნა შემდგომში სხვადასხვა მიმდინარეობა,რომლებიც ჩარჩოების დამსხვრევას და სიახლის დანერგვას ცდილობდა.

აკადემიზმი ხელოვნების ფარგლებს გარეთ,ზოგადად ნიშნავს აკადემიური (სასკოლო) ტრადიციების დაცვას მეცნიერებისა და სხვა სფეროებში,რომელიც ზოგჯერ დოგმატური ხასიათის გამოვლინებით ამუხრუჭებს მათ განვითარებას.

## წყაროები ინტერნეტში 
* საქართველოს პარლამენტის ეროვნული ბიბლიოთეკა
კატეგორია:XIX საუკუნის ხელოვნება
კატეგორია:ხელოვნების მიმდინარეობები
ტორეხონ-დე-ლა-კალსადა

**ტორეხონ-დე-ლა-კალსადა** () —  მუნიციპალიტეტი ესპანეთში, შედის მადრიდის ავტონომიური გაერთიანების სურის კომარკის შემადგენლობაში.  ფართობი — 8,98 კმ². მოსახლეობა — 8872 კაცი (2019 წ.). 

## იხილეთ აგრეთვე
* მადრიდის მუნიციპალიტეტები 

## რესურსები ინტერნეტში
* ტორეხონ-დე-ლა-კალსადის მუნიციპალიტეტის ოფიციალური საიტი 

## სქოლიო
კატეგორია:მადრიდის მუნიციპალიტეტები
დიდი მადრიდი

მინი|მადრიდის სატელიტური ხედი
**დიდი მადრიდი** — მონოცენტრული მეტროპოლიტური არეალი იბერიის ნახევარკუნძულის ცენტრში, ესპანეთის მადრიდის ავტონომიურ გაერთიანებაში. ის არ უკავშირდება არანაირ ადმინისტრაციულ დაყოფას და შესაბამისად, მისი საზღვრები ბუნდოვანია.

ეკონომიკური თანამშრომლობისა და განვითარების ორგანიზაციის მონაცემების თანახმად, 2021 წლის მდგომარეობით მისი სავარაუდო მოსახლეობა შეადგენდა 6 980 646 ადამიანს და მოიცავდა 5 335,97 კვადრატულ კილომეტრს. ის ითვლება ესპანეთის უდიდეს, ევროკავშირის მე-2 უდიდეს და მსოფლიოს 54-ე უდიდეს მეტროპოლიტურ არეალად.

დიდი მადრიდის ორი განსხვავებული ურბანიზაციის ზონა შეიძლება ასე დაიყოს:

* შიდა რკალი: ალკორკონი, ლეგანესი, ხეტაფე, მოსტოლესი, ფუენლაბრადა, კოსლადა, ალკობენდასი, პოსუელო-დე-ალარკონი, სან-ფერნანდო-დე-ენარესი.

* გარე რკალი: ვილიავისიოსა-დე-ოდონი, პარლა, პინტო, ვალდემორო, რივას-ვასიამადრიდი, ტორეხონ-დე-არდოსი, ალკალა-დე-ენარესი, სან-სებასტიან-დე-ლოს-რეიესი, ტრეს-კანტოსი, ლას-როსას-დე-მადრიდი, მახადაონდა, ბოადილია-დელ-მონტე, კოლიადო-ვილიალბა.

მადრიდის ქალაქის ეკონომიკური ბარომეტრის 39-ე გამოცემის მიხედვით, რომელიც მადრიდის „მეტროპოლიტურ რეგიონს“ 5 არეალად ყოფს, მე-3 არეალი სცდება მადრიდის თემის ადმინისტრაციულ საზღვრებს. უდიდესი გარეუბნები სამხრეთით მდებარეობს და ზოგადად მადრიდიდან გამომავალი მთავარი ავტომაგისტრალების გასწვრივ.

მადრიდის მეტროპოლიტური არეალის მთლიანი შიდა პროდუქტი 2020 წელს შეფასებული იყო 210 მილიარდ ევროდ და წარმოადგენს მადრიდის რეგიონის მშპ-ს 95 %-ზე მეტს. მშპ ერთ სულ მოსახლეზე მეტროპოლიტურ არეალში შეადგენდა 37 758 ევროს, მაშინ როცა მადრიდის რეგიონში ეს მაჩვენებელი 30 453 ევროს აღწევდა.

რაც შეეხება მადრიდის ფუნქციურ ურბანულ არეალს (FUA), ანუ უფრო ფართო სამგზავრო ზონას, XXI საუკუნის დასაწყისში ტერიტორიამ განიცადა ექსტენსიური სუბურბანიზაციის ზრდა, სადაც მოსახლეობის დიდი ნაწილი ფუნქციური ურბანული ცენტრიდან 25 კმ-ზე მეტ მანძილზე ცხოვრობს.

## სქოლიო
კატეგორია:მადრიდი
ფიზიოგრაფიული რუკა

მინი|აშშ-ის ფიზიოგრაფიული რუკა
**ფიზიოგრაფიული რუკა** (physiographic map)—ქვეყნების ან მთლიანი ხმელეთის ზადაპირის რუკა,რომელზეც ერთდროულად ვხედავთ ამ ტერიტორიის გარემოსა და პეიზაჟსაც,და რუკის სიზუსტეცაა დაცული. მსგავსი რუკები აადვილებს დიდი ტერიტორიების აღქმას, რადგან მხატვრული სიზუსტით ვხედავთ რელიეფის ფორმების მოცულობას, მორფოლოგიურ სტრუქტურასა და პლასტიკას. არსებობს როგორც ხმელეთის ზედაპირის, ისე ოკეანის ფსკერის ფიზიოგრაფიული რუკები. 

ფიზიოგრაფიულ რუკებზე,ფიზიკურის მსგავსად,სხვადასხვა ფერადაა აღნიშნული სხვადასხვანაირი რელიეფი,იქნება ეს მთები,ვაკეები,დაბლობები,ოკეანეები თუ სხვა.

## წყაროები ინტერნეტში 
* საქართველოს პარლამენტის ეროვნული ბიბლიოთეკა
კატეგორია:რუკები
კატეგორია:რუკის ტიპები
ამფიბიური ოპერაცია

მინი|ამფიბიური ოპერაცია
**ამფიბიური ოპერაცია** ― ამფიბიური ძალების ფართო გამოყენებით განხორციელებული საბრძოლო მოქმედებები საზღვაო დესანტის გადასხმით. ტერმინი გამოიყენება აშშ-ში, დიდ ბრიტანეთსა და ზოგიერთ სხვა სახელმწიფოში.

მსხვილი ამფიბიური ოპერაციის ჩასატარებლად იქმნება შეიარაღებული ძალების ყველა სახეობებიდან შემდგარი დაჯგუფებები. მცირე მასშტაბის ოპერაციებში, ჩვეულებრივ, მონაწილეობენ ამფიბიური (სადესანტო) შენაერთები,ტაქტიკური ავიაცია, დესანტები სახმელეთო ჯარების და საზღვაო ქვეითების შემადგენლობით.

## ოპერაციის ტიპები 
* სადესანტო
* სადემონსტრაციო
* საევაკუაციო 

## წყაროები ინტერნეტში 
* ქართული სამხედრო ენციკლოპედიური ლექსიკონი
* საქართველოს პარლამენტის ეროვნული ბიბლიოთეკა
კატეგორია:სამხედრო მოქმედებები ტიპის მიხედვით
"მართვადი" კაპიტალიზმი

**„მართვადი“ კაპიტალიზმი** (“managerial” capitalism) — თანამედროვე კაპიტალიზმში ისეთი ტენდენციების განვითარება, ეკონომიკის ისეთი ორგანიზაცია, რომელშიც არსებით როლსა და საკვანძო ფუნქციებს უმსხვილესი კორპორაციები ასრულებენ, ხოლო რესურსების გამოყენება ხორციელდება მენეჯერთა ჯგუფის მიერ,რესურსების მესაკუთრეთაგან განცალკევებით და მნიშვნელოვანწილად მათი კონტროლის გარეშე. ასეთი სიტუაცია არ არის ნიშანდობლივი კორპორატიული კაპიტალიზმისთვის, ვინაიდან მენეჯერებს შეიძლება სახელმწიფოსა და საზოგადოების მიზნებისაგან განსხვავებული მიზნები ჰქონდეთ. ამ ტენდენციების გამოვლენაში მნიშვნელოვანი წვლილი მიუძღვით ჯ. გელბრეიტს, ა. ბერლისა და სხვა ცნობილ ეკონომისტებს.

## წყაროები ინტერნეტში 
* საქართველოს პარლამენტის ეროვნული ბიბლიოთეკა
* თანამედროვე ეკონომიკის ენციკლოპედიური ლექსიკონი
კატეგორია:კაპიტალიზმი
კატეგორია:ეკონომიკური ლიბერალიზმი
კატეგორია:ფინანსები
კატეგორია:სოციალური ფილოსოფია
კატეგორია:დასავლური კულტურა
ავტომატური შედუღება

**ავტომატური შედუღება** — ელექტროშედუღების სახეობა, რომელიც წარმოებს ფლუსის ქვეშ, სპეციალური გადასაადგილებელი დანადგარის მეშვეობით. შედუღების ყველა ოპერაციას ასრულებს დანადგარი (ავტომატი). ხასიათდება მაღალი მწარმოებლობით, შრომისნაყოფიერებითა და ხარისხით. ფლუსის ქვეშ ავტომატური შედუღება ფართოდ გამოიყენება მრეწველობაში, განსაკუთრებით ფოლადის მსხვილსერიული კონსტრუქციების, მილსადენების, რეზერვუარების, გაზგოლდერებისა და სხვ. დასამზადებლად. შედუღების საწარმოებლად იყენებენ ერთ ან მრავალელექტროდიან ავტომატებს.

## წყაროები ინტერნეტში 
* საქართველოს პარლამენტის ეროვნული ბიბლიოთეკა
კატეგორია:მექანიკური ინჟინერია
ბურგოსის მუნიციპალიტეტები

300px|მინი|ბურგოსის მდებარეობა ესპანეთის რუკაზე
ბურგოსის პროვინცია () შედის კასტილია და ლეონის ავტონომიურ გაერთიანებაში და შედგება 371 მუნიციპალიტეტისაგან. ესპანეთის ადგილობრივი თვითმმართველობის კანონის () თანახმად მუნიციპალიტეტი წარმოადგენს სახელმწიფოს ტერიტორიული მოწყობის ძირითად სუბიექტს, რომლის ძირითადი ელემენტებია ტერიტორია, მოსახლეობა და ადგილობრივი ადმინისტრაცია. თითოეულ მუნიციპალიტეტს აქვს საბჭო, კომისია (მინისტრთა კაბინეტის მსგავსი) და ყავს მერი (ალკალდი). მუნიციპალური საბჭოს წევრებს ირჩევენ პროპორციული არჩევნების გზით.

ბურგოსის  მუნიციპალიტეტები ერთიანდებიან 13 კომარკაში: ალფოს-დე-ბურგოსი, ალფოს-დე-ლარა, არლანსა, ლა-ბურება, ებრო, მერინდადესი, მონტეს-დე-ოკა, მონტეს-დე-აიაგო, ოდრა-პისუერგა, პარამოსი, პინარესი, რიბერა-დელ-დუერო, სიერა-დე-ლა-დემანდა. 

ბურგოსის პროვინციის ფართობია 14 022 კმ² და 2020 წლის მონაცემებით მოსახლეობის რაოდენობა შეადგენს 357 650 მაცხოვრებელს. დედაქალაქია ბურგოსი, რომელიც ასევე მოსახლეობის მიხედვით ყველაზე დიდია. ფართობით ყველაზე დიდი მუნიციპალიტეტია ვილიადიეგო (327,96  კმ²), ხოლო ყველაზე პატარაა — მამოლარი (1,32 კმ²).

## მუნიციპალიტეტების სია
## რუკა
## რესურსები ინტერნეტში
* 
* 

## სქოლიო
*
ღვთაება

**ღვთაება** — ზებუნებრივი არსება, მიჩნეული წმინდად და თაყვანისცემისთვის ფასეული. მას სამყაროს/ცხოვრების გარკვეულ ასპექტზე აქვს კონტროლი და ავტორიტეტი. ოქსფორდის ინგლისური ენის ლექსიკონში *„ღვთაება“* განმარტებულია, როგორც ღმერთი, ქალღმერთი ან ნებისმიერი სხვა რამ, რაც მიიჩნევა წმინდად. სკოტ ლითლტონი ღვთაებას აღწერს - „არსება ჩვეულებრივ ადამიანებზე მეტი შესაძლებლობებით, რომელიც ადამიანებს უკავშირდება (ეხმიანება) პოზიტიურად ან ნეგატიურად, მათი ცნობიერების ახალ დონეზე ასაყვანად, ჩვეულებრივი ცხოვრების დასაბუთებული საზრუნავების მიღმა“. 
რელიგიები შეიძლება დავყოთ კატეგორიებად, იმის მიხედვით თუ რამდენ ღვთაებას აღიარებენ. მონოთერიული რელიგიები მხოლოდ ერთ ღვთაებას აღიარებს (ღმერთი), ჰენოთერიული - ერთ ღვთაებას, მაგრამ არ უარყოფს სხვებს. პანთეისტური რელიგიები უარყოფს ნებისმიერ ღვთაებას, მაგრამ შეიძლება აღიაროს იმ ღვთაებათა პანთეონის არსებობა, რომლებიც ცხოვრობენ, კვდებიან და ხელახლა იბადებიან, სხვა არსებების მსგავსად.

## ლიტერატურა
* ოქსფორდის ინგლისური ენის ლექსიკონი
* ქალღმერთები და მითოლოგია
* მხოლოდ ერთი ღმერთი?

## რესურსები ინტერნეტში
* ღმერთი

კატეგორია: რელიგია
კატეგორია: ღმერთები
კატეგორია: მითოლოგია
თითისტარი

მინი
**თითისტარი** (*spindle, whorl*)  
შედგება მბრუნავი წვრილთავიანი, „მუცლიანი“ ჯოხისგან, ქვის ან თიხის კვირისტავისგან. დანადგარი სწრაფი ტრიალით ახვევს მატყლს და გამოიყენება მისგან ძაფის დასაგრეხად (დასართავად). საჩეჩელზე, რომელიც ხის დაფაზე მოთავსებული მახათებიანი ხელსაწყოა, ათავსებენ მატყლს (ბამბას, აბრეშუმს) მის „დასაჩეჩად“. დაჩეჩილი მატყლისგან (ფთილა) იწყება ძაფის დართვა და დახვევა. 
ეს არის უძველესი საფეიქრო მოწყობილობა, გამოგონებული უძველესი ცივილიზაციების მიერ - შემორჩენილია სამხრეთ ამერიკული და პრე-კოლუმბიური თითისტარები, ახ.წ. 300 წლიდან.

## რესურსები ინტერნეტში
* თითისტარი - უცხო სიტყვათა ლექსიკონი
* თითისტარის ისტორია

კატეგორია: ხელსაწყოები
კატეგორია: უძველესი ტექნოლოგიები
კატეგორია: ბუნებრივი მასალები
კატეგორია: სამხრეთი ამერიკა
კატეგორია: III საუკუნე
გრინდელია

გრინდელია (ლათ. Grindelia robusta) - მრავალწლიანი ბალახოვანი მცენარე; გააჩნია 50-60 სმ სიმაღლის სწორმდგომი ან აღმავალი ღერო, ყვითელი ყვავილები და კიდედაკბილული ფოთლები. გრინდელია ყვავილობს ივნის-სექტემბერში. 
ალტ=ახლოდან გადაღებული გრინდელიას ყვავილები|მინი|გრინდელია
ეს მცენარე ველურად იზრდება აშშ-ს ტერიტორიაზე, ძირითადად კალიფორნიაში. სამკურნალოდ გამოიყენება ღეროს ზედა ნაწილი ყვავილებითა და ფოთლებით. ბალახის ნაყენი საფენების, აბაზანებისა და ოყნების სახით გამოიყენება ტროფიკული წყლულების, ბუასილისა და მწვავე პარაპროქტიტის სამკურნალოდ, ხოლო თხევად ექსტრაქტს იყენებენ ყივანახველასა და ბრონქული ასთმის დროს. გრინდელია აგრეთვე გამოიყენება ჭრილობების დასამუშავებლად.

## სქოლიო 
კატეგორია:ბალახოვანი მცენარეები
კატეგორია:სამკურნალო მცენარეები
ეგეოსის ზღვის კუნძულები

მინი
**ეგეოსის ზღვის კუნძულები** — კუნძულების ჯგუფი ეგეოსის ზღვაში, დასავლეთით და ჩრდილოეთით მატერიკული საბერძნეთი, აღმოსავლეთით თურქეთი ესაზღვრება; კრეტას კუნძული ზღვას სამხრეთით ზღუდავს, როდოსის, კარპატოსისა და კასოსის სამხრეთ-აღმოსავლეთით. ეგეოსის ზღვის ძველი ბერძნული სახელწოდება, არქიპელაგი ( *ἀρχιπέλαγος*, არქიპელაგი), მოგვიანებით გამოიყენებოდა მასში შემავალ კუნძულებზე, ახლა კი უფრო ზოგადად გამოიყენება ნებისმიერი კუნძულის ჯგუფის აღსანიშნავად. კუნძულებს ხცელი ზაფხული და რბილი ზამთარი ახასიათებს.

#### კუნძულების ჯგუფები 
**ეგეოსის კუნძულები ტრადიციულად დაყოფილია შვიდ ჯგუფად-ჩრდილოეთიდან სამხრეთისაკენ:**

* ჩრდილო-აღმოსავლეთ ეგეოსის კუნძულები
* ევბეა
* სპორადესი 
* კიკლადები
* სარონის კუნძულები
* დოდეკანესი 
* კრეტა

## რესურსები ინტერნეტში
* კიკლადები
* ეგეოსის ზღვა
* ეგეოსის კუნძულები

კატეგორია: კუნძულები
კატეგორია: ეგეოსის ზღვა
კატეგორია: საბერძნეთი
კატეგორია: ბერძნული ტერიტორიები